
Industrijsko – obrtnička škola Slatina provodi savjetovanje s javnošću o Nacrtu Pravilnika o provedbi postupaka jednostavne nabave.
 Savjetovanje traje 15 dana, a provodi se  od  16. srpnja  2026. do 30. srpnja 2026.
Cilj savjetovanja je prikupljanje primjedbi i prijedloga javnosti te se stoga pozivaju svi zainteresirani da svoje primjedbe i prijedloge na Nacrt Pravilnika o provedbi postupaka jednostavne nabave  dostave na Obrascu sudjelovanja u savjetovanju u navedenom roku trajanja savjetovanja.
Obrazloženje
       Donošenje novog Pravilnika o načinu provođenja postupaka jednostavne nabave Industrijsko – obrtničke škole Slatina a predlaže se radi potrebe usklađivanja s Izmjenama i dopunama Zakona o javnoj nabavi („Narodne novine“, broj 48/26), kao i radi prilagodbe postupaka jednostavne nabave novim funkcionalnostima Elektroničkog oglasnika javne nabave Republike Hrvatske (skraćeno: EOJN RH).
Sukladno odredbama Zakona o pravu na pristup informacijama („Narodne novine“, br. 25/13, 85/15 i 69/22), Industrijsko – obrtnička škola Slatina je dužna provesti savjetovanje s javnošću prilikom donošenja općih akata.
Međutim, u ovom slučaju predlaže se provođenje skraćenog postupka savjetovanja s javnošću za Nacrt Pravilnika o provedbi postupaka jednostavne nabave  i to u trajanju od 15 dana, umjesto uobičajenog roka od 30 dana, zbog izmjena zakonskih propisa, a koje se odnose na jednostavnu nabavu. 
Iako se provodi skraćeni postupak, osigurat će se transparentnost i dostupnost nacrta dokumenta, te mogućnost da svi zainteresirani dionici u navedenom roku daju svoje komentare i prijedloge.


PRILOZI:

1. Nacrt Pravilnika o provedbi postupaka jednostavne nabave
2. Obrazac sudjelovanja u savjetovanju







